בלקני

מועדון הכדורגל בלקני (באלבנית: Klubi Futbollistik Ballkani), הוא מועדון כדורגל מהעיר סובה רקה, קוסובו. אשר זכה שלוש פעמים באליפות קוסובו. המועדון משחק בליגת העל של קוסובו, ומארח את משחקיו באצטדיון העירוני של סובה רקה המכיל 1,500 מקומות.

 היסטוריה 
המועדון הוקם בשנת 1947 בשם ק.פ. ריניה על ידי מספר ספורטאים שמטרתם הייתה להשתתף בתחרויות ובטורנירים שונים שאורגנו באותה תקופה. בשנת 1952 נרשם המועדון והחל להתחרות בתחרויות רשמיות. בשנת 1965, הוא שינה את שמו מק.פ. ריניה לק.פ. בלקני.

המועדון טיפס בהדרגה במעלה הליגות היוגוסלביות והגיע עד לליגה המחוזית של קוסובו. בעונת 1973/1974 הם ירדו ליגה, אך חזרו ב-1977 ונשארו בליגה המחוזית של קוסובו עד שנות ה-90. בלקני היה אחד מהמועדונים הראשונים בקוסובו שעזבו את מערכת הליגות המנוהלת על ידי התאחדות הכדורגל של יוגוסלביה, ושיחק במקום זאת בליגה הראשונה המקבילה של קוסובו, שלא הוכרה רשמית, עד שנת 2000. החל משנת 2000 שיחק המועדון בליגת המשנה של קוסובו עד שעלה לליגה הבכירה לקראת עונת 2010/2011. את העונה הראשונה בליגה הבכירה סיים המועדון במקום ה-10 מתוך 12 מועדונים שהתחרו בליגה. מה שהוביל לירידה לליגת המשנה, אך בעקבות קשיים כספיים התדרדר עד לליגה השלישית. אך לאחר עונה אחת בליגה השלישית עלה לליגה השנייה שם שיחק במשך 6 עונות ובסיום עונת 2017/2018 שב המועדון לליגה הבכירה. את עונת 2018/2019 סיים המועדון במקום השמיני בליגה ונמנע מפלייאוף הירידה לליגת המשנה. בעונת 2019/2020 חל שיפור ניכר ביכולתו של המועדון והוא סיים את העונה במקום השלישי בליגה. היכולת הטובה של בלקני המשיכה גם בעונת 2020/2021 כששוב הצליחה הקבוצה לסיים במקום השלישי בליגה. ובעונת 2021/2022 הגיעה עונת השיא של בלקני כשהיא סיימה במקום הראשון בליגה וזכתה באליפות היסטורית. הזכייה באליפות זיכתה את בלקני בכרטיס למוקדמות ליגת האלופות בעונת 2022/2023, שם פגשה את ז'לגיריס וילנה הליטאית, המשחק הראשון הסתיים בתיקו, במשחק הגומלין התוצאה בתום 90 דקות הייתה 0−0 שהובילה להארכה, בה הפסידה בלקני, ונשרה לשלב המוקדמות השני בקונפרנס ליג, שם פגשה את לה פיוריטה אלופת סן מרינו, ניצחה אותה פעמיים ועלתה לשלב המוקדמות השלישי, להתמודד מול קלאקסוויק אלופת איי פארו כל קבוצה ניצחה בביתה ביתרון של שער אחד ולאחר שגם ההארכה לא הביאה להכרעה הלכו שתי הקבוצות לפנדלים שם ניצחה בלקני ועלתה לשלב הפלייאוף. בשלב הפלייאוף פגשה בלקני את פ.ק. שקופי הצפון מקדונית, גברה עליה פעמיים ועשתה היסטוריה בכך שהפכה לקבוצה הראשונה מליגת העל של קוסובו שעולה לשלב בתים אירופי. בשלב הבתים סיימה בלקני במקום האחרון בבית. בתום עונת 2022/2023 זכתה בלקני באליפות נוספת. בעונת 2023/2024 בליגת האלופות הפסידה בלקני בסיבוב המוקדמות הראשון ללודוגורץ ראזגרד אלופת בולגריה. אך עברה את כל סיבובי המוקדמות בקונפרנס ליג כשניצחה בדרך את לרן מצפון אירלנד, לינקולן רד אימפס מגיברלטר ובאטה בוריסוב מבלארוס והעפילה לשלב הבתים עונה שנייה ברציפות, אך סיימה שוב במקום הרביעי והאחרון בבית.

 אצטדיון 
המועדון מארח את משחקי הבית שלו באצטדיון העירוני סובה רקה (באלבנית: Stadiumi i Qytetit të Suharekës) שהוא אצטדיון רב תכליתי הממוקם בעיר סובה רקה שבקוסובו. האצטדיון מכיל 1,500 מושבים.

 תארים 
 ליגה 
 ליגת העל הקוסוברית בכדורגל
 אלופה (3): 2021/2022, 2022/2023, 2023/2024
 הגביע הקוסוברי
 זוכה (1): 2023/2024

 תוצאות במסגרת האירופית 
 תוצאות 
בכל התוצאות (בית וחוץ) מספר השערים של בלקני מוצג ראשון.
עונה תחרות שלב מועדון בית חוץ תוצאה 2022/2023 ליגת האלופות שלב המוקדמות הראשון ז'לגיריס וילנה 1–1 1−0 (ה) 1–2 הקונפרנס ליג שלב המוקדמות השני לה פיוריטה 6–0 4–0 10–0 שלב המוקדמות השלישי קלאקסוויק 3–2 2−1 4–4 (4–3 פ) שלב הפלייאוף ק.פ. שקופי 1–0 2–1 3–1שלב הבתים צ'.פ.ר. קלוז' 1–1 1−0מקום 4 סיוואספור 2−1 4–3 סלביה פראג 1−0 3−22023/2024ליגת האלופותשלב המוקדמות הראשון לודוגורץ ראזגרד 2–0 4−0 4−2הקונפרנס ליגשלב המוקדמות השני לרן 3–0 4–1 7–1שלב המוקדמות השלישי לינקולן רד אימפס 2–0 3–1 5–1שלב הפלייאוף באטה בוריסוב 4–1 1−0 4–2שלב הבתים דינמו זאגרב 2–0 3−0מקום 4 ויקטוריה פלזן 1−0 1−0 אסטנה 2−1 0–02024/2025ליגת האלופותשלב המוקדמות הראשון יו.אי. סנטה קולומה 2–1 2−1 (ה) 3−3 (6−5 פ)הקונפרנס ליגשלב המוקדמות השני חמרון ספרטנס 2–0 0–0 2–0שלב המוקדמות השלישי לרן 1–0 1−0 (ה) 1−1 (4−1 פ)2025/2026הקונפרנס ליגשלב המוקדמות השני פלוריאנה 4–2 1–1 5–3שלב המוקדמות השלישי שמרוק רוברס 1–0 4−0 4−1
 סיכום 
מעודכן ל-15 באוגוסט 2025
תחרותמשחקיםניצחונותתיקוהפסדיםזכותחובההפרשליגת האלופות6213693–הקונפרנס ליג3216412533518+סך הכל3818515594415+

 קישורים חיצוניים 


 הערות שוליים 

קטגוריה:קבוצות כדורגל שהוקמו ב-1947
קטגוריה:קבוצות כדורגל קוסובניות